section_heading: Quo vadis?
paragraph_text: U katalogu Umjetničke izložbe osječkih slikara i kipara iz 1932. godine spominje se Leovićeva skulptura malih dimenzija Urzus (Quo Vadis?), koja se izravno oslanja na povijesni roman Quo Vadis? Henryka Sienkiewicza. Leovićeva se skulptura odnosi na dramatski snažan i sugestivan prizor iz Sienkiewiczeva književnog djela, s kojim se fabula približava kulminaciji: onaj u kojemu Urso spašava Ligiju od sigurne smrti u amfiteatru. Nakon borbe s bikom (turom) kojeg je ubio golim rukama, on oslobađa spona i podiže ruke Ligiju koja je bila zavezana za bika. Leović skulpturom doslovce oblikuje opisani prizor u kojemu golemi i jaki Urso na svojim rukama drži krhko, malaksalo tijelo onesviještene Ligije. Skulptura predstavlja epilog  simbolističke dionice nevelikoga Leovićeva kiparskog opusa. == <big>Izložbe</big> <ref> ==